title: Directiva Consiliului din 21 martie 1991 de efectuare a celei de-a noua modificări a Directivei 76/769/CEE privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase

text:
               13/Volumul 10

               RO

               Jurnalul Ofícial al Uniunii Europene

               59

         31991L0173

               L 085/34

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 martie 1991
   de efectuare a celei de-a noua modificări a Directivei 76/769/CEE privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase
   (91/173/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100a al acestuia,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât este importantă stabilirea de măsuri destinate să realizeze treptat piața internă pe parcursul unui termen care se încheie la 31 decembrie 1992; întrucât piața internă cuprinde un spațiu fără frontiere interioare în care este asigurată libera circulație a mărfurilor, a persoanelor, a serviciilor și a capitalurilor;
   întrucât nu numai pentaclorfenolul (CAS nr. 87-86-5), dar și compușii săi sunt substanțe periculoase pentru oameni și pentru mediu, în special pentru mediul acvatic; întrucât trebuie reglementată utilizarea acestor substanțe;
   întrucât limitarea utilizării sau a comercializării pe piață, deja stabilite de anumite state membre în ceea ce privește substanțele sus-menționate sau preparatele care le conțin au o incidență directă asupra realizării și funcționării pieței interne; întrucât este deci necesar să se apropie actele cu putere de lege ale statelor membre în acest domeniu și să se modifice în consecință anexa I la Directiva 76/769/CEE (4), astfel cum a fost modificată ultima dată prin Directiva 89/678/CEE (5);
   întrucât Comisia va pune la punct o strategie comunitară coordonată în ceea ce privește comercializarea și utilizarea produselor chimice folosite ca agenți de protecție ai lemnului; întrucât această strategie va fi bazată pe informațiile pe care statele membre i le vor furniza și, în special, pe evaluarea riscurilor pentru oameni și pentru mediu, ținând în același timp seama de diferitele probleme pe care le pune protejarea lemnului în statele membre;
   întrucât dispozițiile în vigoare ale dreptului comunitar referitoare la adoptarea eventuală de către statele membre a unor restricții mai stricte privind utilizarea substanțelor și a preparatelor respective la locul de muncă nu sunt afectate de această directivă,
   ADOPTĂ PREZENTA DIRECTIVĂ:
   Articolul 1
   La anexa I a Directivei 76/769/CEE se adaugă următorul punct:

                  23.   Pentaclorfenol (CAS nr. 87-86-5) și sărurile și esterii săi

                  Nu sunt admiși în concentrație egală sau mai mare de 0,1 % masă în substanțele și preparatele comercializate.
                  Prin derogare, această dispoziție nu se aplică substanțelor și preparatelor destinate a fi utilizate în instalațiile industriale care nu permit emisia și expulzarea de pentaclorfenol (PCP) în cantitate mai mare decât prevede legislația existentă:

                              (a)

                              pentru tratarea lemnului.
                              Cu toate acestea, lemnul tratat nu poate fi utilizat:

                                          —

                                          în interiorul unor imobile în scopuri decorative sau nu, oricare ar fi destinația acestora (locuințe, activități profesionale, activități de petrecere a timpului liber);

                                          —

                                          pentru realizarea unor containere destinate culturii plantelor și eventuala lor retratare și pentru confecția de ambalaje care pot intra în contact cu produse brute, intermediare și finite destinate hranei umane și animale, sau cu alte materiale susceptibile de a contamina respectivele produse, și eventuala lor retratare;

                              (b)

                              pentru impregnarea fibrelor și a textilelor grele, care nu sunt destinate în nici un caz confecțiilor sau mobilelor în scopuri decorative;

                              (c)

                              ca agenți de sinteză și de transformare în procedee industriale;

                              (d)

                              prin derogare specială, statele membre pot autoriza, după caz, pe teritoriul lor, profesioniști specializați în realizarea in situși pentru clădiri care țin de patrimoniul cultural, artistic și istoric sau, în cazuri de urgență, tratamentul curativ al lemnăriei și al zidăriei atacate de «dry rot fungus» (Serpula lacrymans) și «cubic rot fungi».

                        Aceste derogări sunt reexaminate în funcție de evoluția cunoștințelor și a tehnicilor, cel mai târziu la trei ani de la punerea în aplicare a directivei.
                  În orice caz:

                              (a)

                              pentaclorfenolul utilizat ca atare sau în calitate de constituent al preparatelor folosite în cadrul derogărilor menționate mai sus trebuie să aibă o concentrație totală în hexaclordibenzoparadioxină (H6CDD) mai mică de patru părți la milion (ppm);

                              (b)

                              aceste substanțe și preparate nu pot:

                                          —

                                          să fie comercializate decât în ambalaje de capacitate egală sau mai mare de 20 de litri;

                                          —

                                          să fie vândute pentru public.

                        Fără a prejudicia aplicarea altor dispoziții comunitare în materie de clasificare, de ambalare și de etichetare a substanțelor și a preparatelor periculoase, ambalarea unor astfel de preparate va trebui să aibă inscripționat, de o manieră lizibilă și de neșters:

                     «Rezervat utilizatorilor industriali și profesionali».

                  De asemenea, această dispoziție nu se aplică deșeurilor care fac obiectul Directivelor 75/442/CEE și 78/319/CEE.”

   Articolul 2
   (1)   Comisiei îi sunt comunicate de către statele membre, până la 31 decembrie 1991, textele principalelor dispoziții de drept intern pe care le adoptă în domeniul reglementat de prezenta directivă.
   (2)   Statele membre adoptă și pun în aplicare actele cu putere de lege și actele administrative necesare pentru a se conforma prezentei directive până la 1 iulie 1992. Ele informează de îndată Comisia despre aceasta.
   Articolul 3
   Prezenta directivă se adresează statelor membre.

      Adoptată la Bruxelles, 21 martie 1991.

            Pentru Consiliu

            Președintele

         G. WOHLFART

      (1)  JO C 117, 4.5.1988, p. 14.

      (2)  JO C 291, 20.11.1989, p. 58 și JO C 48, 25.2.1991.

      (3)  JO C 208, 8.8.1988, p. 55.

      (4)  JO L 262, 27.9.1976, p. 201.

      (5)  JO L 398, 30.12.1989, p. 24.


title: Directiva 2003/2/CE a Comisiei din 6 ianuarie 2003 referitoare la restricțiile privind introducerea pe piață și utilizarea arsenicului (a zecea adaptare la progresul tehnic a Directivei 76/769/CEE a Consiliului)Text cu relevanță pentru SEE.

text:
Anunţ juridic important

|

32003L0002

Official Journal L 004 , 09/01/2003 P. 0009 - 0011 Ediţie specială în limba cehă Chapter 13 Volume 31 P. 58  - 60 Ediţie specială în limba estonă Chapter 13 Volume 31 P. 58  - 60 Ediţie specială în limba maghiară Chapter 13 Volume 31 P. 58  - 60 Ediţie specială în limba lituaniană Chapter 13 Volume 31 P. 58  - 60 Ediţie specială în limba letonă Chapter 13 Volume 31 P. 58  - 60 Ediţie specială în limba malteză Chapter 13 Volume 31 P. 58  - 60 Ediţie specială în limba polonă Chapter 13 Volume 31 P. 58  - 60 Ediţie specială în limba slovacă Chapter 13 Volume 31 P. 58  - 60 Ediţie specială în limba slovenă Chapter 13 Volume 31 P. 58  - 60

		20030106Directiva 2003/2/CE a Comisieidin 6 ianuarie 2003referitoare la restricțiile privind introducerea pe piață și utilizarea arsenicului (a zecea adaptare la progresul tehnic a Directivei 76/769/CEE a Consiliului)(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase [1], astfel cum a fost modificată ultima dată prin Directiva 2002/62/CE a Comisiei [2] și, în special, articolul 2a al celei dintâi, introdus de Directiva 89/678/CEE a Consiliului [3],întrucât:(1) Directiva 89/677/CEE a Consiliului [4] pentru efectuarea celei de-a opta modificări a Directivei 76/769/CEE stabilește anumite restricții privind introducerea pe piață și utilizarea arsenicului.(2) În cadrul revizuirii legislației comunitare privind utilizarea compușilor arsenicului pentru conservarea lemnului, realizată în urma aderării Austriei, Finlandei și Suediei la Uniunea Europeană, în 1995, au fost efectuate o evaluare a riscurilor și o analiză a avantajelor și a riscurilor unor viitoare restricții impuse utilizării arsenicului în anumite produse de conservare a lemnului [5].(3) Evaluarea riscurilor a fost înaintată Comitetului științific pentru toxicitate, ecotoxicitate și mediu (CȘTEM), în vederea evaluării externe [6], iar CȘTEM a concluzionat că principalele riscuri au fost identificate corect. Acestea includ riscurile pentru sănătatea omului, cauzate de eliminarea lemnului tratat cu produse de conservare care conțin cupru, crom și arsenic (CCA) și în special riscurile pentru sănătatea copiilor, care decurg din utilizarea lemnului tratat cu CCA pentru echipamentele de pe terenurile de joacă. A fost identificat, de asemenea, un risc pentru mediul acvatic din anumite ape marine.(4) Ținând seama de lipsa gravă de informații privind lemnul tratat cu arsenic din rampele de deșeuri ecologice, CȘTEM a recomandat de asemenea o atitudine prudentă, prin limitarea utilizării produselor de conservare a lemnului pe bază de arsenic la cazurile de absolută necesitate.(5) Într-un studiu ulterior al efectelor arsenicului asupra sănătății [7], CȘTEM a conchis că substanța este atât genotoxică, cât și un cancerigen bine cunoscut, și că ar trebui să se considere că nu există nici un prag-limită pentru efectele cancerigene.(6) Deșeurile din lemn tratat cu CCA au fost clasificate drept deșeuri periculoase în conformitate cu Decizia 2000/532/CE a Comisiei din 3 mai 2000 pentru înlocuirea Deciziei 94/3/CE de instituire a listei deșeurilor în conformitate cu articolul 1 litera (a) din Directiva 75/442/CEE a Consiliului privind deșeurile și cu Decizia 94/904/CE a Consiliului de instituire a listei deșeurilor periculoase în conformitate cu articolul 1 alineatul (4) din Directiva 91/689/CE a Consiliului privind deșeurile periculoase [8], astfel cum a fost modificată ultima dată prin Decizia 2001/573/CE a Consiliului [9].(7) Directiva 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide [10] prevede dispoziții pentru armonizarea autorizării biocidelor la nivel comunitar și Regulamentul (CE) nr. 1896/2000 al Comisiei din 7 septembrie 2000 privind prima fază a programului prevăzut la articolul 16 alineatul (2) din Directiva 98/8/CE a Parlamentului European și a Consiliului privind produsele biocide [11] prevede ca produsele de conservare a lemnului să fie evaluate în mod prioritar prin programul de revizuire instituit în temeiul Directivei 98/8/CE. Arsenicul a fost identificat și notificat ca substanță activă în intervalul stabilit în Regulamentul (CE) nr. 1896/2000. Până la 28 martie 2004 va trebui prezentat un dosar complet de evaluare a arsenicului ca substanță existentă.(8) Ținând seama de evaluarea riscurilor și de principiul prudenței, până la armonizarea normelor în conformitate cu Directiva 98/8/CE sau până la adoptarea unei decizii în temeiul articolului 6 alineatul (3) din Regulamentul (CE) nr. 1896/2000, restricțiile impuse arsenicului în Directiva 76/769/CEE trebuie adaptate progresului tehnic. Prezenta directivă nu se aplică lemnului tratat cu CCA introdus deja pe piață.(9) Prezenta directivă se aplică fără a aduce atingere legislației comunitare care stabilește cerințele minime pentru protecția lucrătorilor și, în special, Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă [12], Directivei 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni [a șasea directivă specială în sensul articolului 16 alineatul (1) din Directiva 89/391/CEE] [13], astfel cum a fost modificată ultima dată prin Directiva 1999/38/CE [14] și Directivei 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] [15].(10) Măsurile prevăzute în prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,ADOPTĂ PREZENTA DIRECTIVĂ:Articolul 1Anexa I la Directiva 76/769/CEE se modifică în conformitate cu anexa la prezenta directivă.Articolul 2Statele membre adoptă și publică, până la 30 iunie 2003, dispozițiile necesare pentru a se conforma prezentei directive. Statele membre informează de îndată Comisia cu privire la aceasta. Statele membre pun în aplicare aceste dispoziții până la 30 iunie 2004.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 4Prezenta directivă se adresează statelor membre.Adoptată la Bruxelles, 6 ianuarie 2003.Pentru ComisieErkki LiikanenMembru al Comisiei[1] JO L 262, 27.9.1976, p. 201.[2] JO L 183, 12.7.2002, p. 58.[3] JO L 398, 30.12.1989, p. 24.[4] JO L 398, 30.12.1989, p. 19.[5] Assessment of the Risks to Health and to the Environment of Arsenic in Wood Preservatives and of the Effects of Further Restrictions on its marketing and use, 1998.[6] http://europa.eu.int/comm/food/fs/sc/sct/out18_en.html.[7] http://europa.eu.int/comm/food/fs/sc/sct/out106_en.html.[8] JO L 226, 6.9.2000, p. 3.[9] JO L 203, 28.7.2001, p. 18.[10] JO L 123, 24.4.1998, p. 1.[11] JO L 228, 8.9.2000, p. 6.[12] JO L 183, 29.6.1989, p. 1.[13] JO L 196, 26.7.1990, p. 1.[14] JO L 138, 1.6.1999, p. 66.[15] JO L 131, 5.5.1998, p. 11.--------------------------------------------------20030106ANEXĂPunctul 20 din anexa I la Directiva 76/769/CEE se înlocuiește cu următorul text:"20. Compușii arsenicului | 1.Nu pot fi folosiți ca substanțe și componente ale preparatelor destinate utilizării: |(a)pentru a preveni contaminarea cu microorganisme, plante sau animale a:cocilor vapoarelor;cuștilor, flotoarelor, năvoadelor sau oricărui alt dispozitiv sau echipament utilizat în piscicultură sau conchiliocultură;oricărui dispozitiv sau echipament parțial sau complet scufundat; |(b)pentru conservarea lemnului. De asemenea, lemnul astfel tratat nu poate fi introdus pe piață; |(c)cu toate acestea, prin derogare: |(i)în ceea ce privește substanțele și preparatele pentru conservarea lemnului: acestea pot fi utilizate numai în instalațiile industriale care folosesc vidul sau presiunea pentru impregnarea lemnului, dacă sunt soluții de compuși anorganici ai cuprului, cromului, arsenicului (CCA) de tipul C. Lemnul astfel tratat poate fi introdus pe piață numai după fixarea conservantului; |(ii)în ceea ce privește lemnul tratat cu soluții CCA în instalațiile industriale în conformitate cu punctul (i): acesta poate fi introdus pe piață pentru uzul profesional sau industrial, cu condiția ca integritatea structurală a lemnului să fie solicitată pentru siguranța oamenilor sau a animalelor și să existe o posibilitate extrem de redusă ca populația să intre în contact cu acesta în timpul utilizării sale:ca lemn de structură în clădiri publice și agricole, în clădiri de birouri și construcții industriale;în poduri și construcția podurilor;ca lemn de construcție în zonele cu apă dulce și apă sălcie, de exemplu în diguri și poduri;ca bariere de zgomot;în controlul avalanșelor;în gardurile și barierele de siguranță de pe autostrăzi;ca stâlpi din lemn rotund de conifere decojit pentru gardurile de împrejmuire a animalelor;în structurile de susținere a solului;ca stâlpi pentru transmiterea curentului electric și pentru telecomunicații;ca traverse la șinele subterane. |Fără a aduce atingere aplicării altor dispoziții comunitare privind clasificarea, ambalarea și etichetarea substanțelor și preparatelor periculoase, orice lemn tratat introdus pe piață este etichetat individual: "Destinat exclusiv instalațiilor și uzului profesional și industrial, conține arsenic". De asemenea, orice lemn introdus pe piață în ambalaje este, de asemenea, etichetat cu următorul text: "A se purta mănuși la manipularea acestui lemn. A se purta o mască antipraf și de protecție pentru ochi la tăierea sau prelucrarea acestui lemn. Deșeurile din acest lemn sunt tratate ca deșeuri periculoase de către o întreprindere autorizată"; |(iii)lemnul tratat menționat la punctele (i) și (ii) nu poate fi utilizat:în construcțiile de locuințe, indiferent de scop;în orice aplicație care prezintă riscul de a intra în contact frecvent cu pielea;în apele marine;în scopuri agricole, altele decât pentru stâlpii gardurilor de împrejmuire a animalelor și pentru structuri, în conformitate cu punctul (ii);în orice dispozitiv în care lemnul tratat poate intra în contact cu produse intermediare sau finite destinate consumului uman și/sau animal. |2.Nu pot fi folosiți ca substanțe și compuși ai preparatelor utilizate la tratarea apelor industriale, indiferent de modul lor de folosire." |--------------------------------------------------


title: Directiva 96/91/CE a Consiliului din 17 decembrie 1996 de modificare a Directivei 72/462/CEE privind problemele de sănătate și inspecție veterinară care apar cu ocazia importurilor de animale din speciile bovină, ovină, caprină și porcină, de carne proaspătă, respectiv de produse din carne provenind din țări terțe

text:
               03/Volumul 20

               RO

               Jurnalul Ofícial al Uniunii Europene

               165

         31996L0091

               L 013/26

               JURNALUL OFÍCIAL AL UNIUNII EUROPENE

      DIRECTIVA 96/91/CE A CONSILIULUI

   din 17 decembrie 1996
   de modificare a Directivei 72/462/CEE privind problemele de sănătate și inspecție veterinară care apar cu ocazia importurilor de animale din speciile bovină, ovină, caprină și porcină, de carne proaspătă, respectiv de produse din carne provenind din țări terțe
   CONSILIUL UNIUNII EUROPENE
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),
   întrucât Directiva 72/462/CEE (3) a stabilit condițiile de sănătate și inspecție veterinară care reglementează importurile în Comunitate de produse din carne reglementate de Directiva 77/99/CEE (4);
   întrucât includerea, prin Directiva 92/5/CEE (5), a stomacurilor, vezicilor și a intestinelor curățate, sărate sau uscate și/sau încălzite în domeniul de aplicare al Directivei 77/99/CEE a supus importurile de astfel de produse cerințelor Directivei 72/462/CEE și le-a subordonat în mod special obligativității de a proveni dintr-un abator aprobat în conformitate cu Directiva 72/462/CEE;
   întrucât Comisia a propus să li se aplice un regim diferit și să fie incluse în anexa II la Directiva 92/118/CEE (6);
   întrucât Consiliul estimează că nu este în măsură să se pronunțe asupra acestei propuneri în absența condițiilor de import, a certificatelor armonizate și a acordurilor veterinare de echivalență cu principalii parteneri ai Comunității;
   întrucât, pentru a evita o întrerupere a schimburilor comerciale cu aceste produse cu anumite țări terțe la data de 1 ianuarie 1997, la care iau sfârșit măsurile tranzitorii aplicabile importurilor de astfel de produse, trebuie autorizată menținerea importurilor provenind de la unitățile care oferă garanțiile de sănătate publică și animală cerute de legislația comunitară, altele decât abatoarele aprobate în conformitate cu Directiva 72/462/CEE,
   ADOPTĂ PREZENTA DIRECTIVĂ:
   Articolul 1
   La articolul 21b din Directiva 72/462/CEE, se introduce al doilea paragraf, după cum urmează:

      „Până la stabilirea de către Comisie a certificatelor de import și a listelor cu unitățile de proveniență a importurilor de intestine și de alte produse prevăzute la articolul 2 litera (b) punctul (v) din Directiva 77/99/CEE sau încheierea acordurilor veterinare de echivalență și până la data de 31 decembrie 1997 statele membre sunt autorizate să importe aceste produse în conformitate cu normele naționale în vigoare, prin derogare de la cerințele prevăzute la alineatele (1), (2) și alineatul (4) litera (a) punctul (i).”

   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la data de 1 ianuarie 1997. Statele membre informează de îndată Comisia cu privire la acesta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării în Jurnalul Oficial al Comunităților Europene.

   Articolul 4
   Prezenta directivă se adresează statelor membre.

      Adoptată la Bruxelles, 17 decembrie 1996.

            Pentru Consiliu

            Președintele

         I. YATES

      (1)  JO C 341, 5.12.1994, p. 206.

      (2)  JO C 397, 31.12.1994, p. 37.

      (3)  JO L 302, 31.12.1972, p. 28. Directivă astfel cum a fost modificată ultima dată prin Actul de aderare din 1994.

      (4)  JO L 26, 31.1.1977, p. 85. Directivă astfel cum a fost modificată ultima dată prin Directiva 95/68/CE (JO L 332, 30.12.1995, p. 10).

      (5)  JO L 57, 2.3.1992, p. 1.

      (6)  JO L 62, 15.3.1993, p. 49. Directivă astfel cum a fost modificată ultima dată prin Directiva 96/340/CE (JO L 129, 30.5.1996, p. 35).


title: Directiva 2009/85/CE a Comisiei din 29 iulie 2009 de modificare a Directivei 98/8/CE a Parlamentului European și a Consiliului pentru a include cumatetralilul ca substanță activă în anexa I la directivă (Text cu relevanță pentru SEE)

text:
               30.7.2009

               RO

               Jurnalul Oficial al Uniunii Europene

               L 198/28

      DIRECTIVA 2009/85/CE A COMISIEI

   din 29 iulie 2009
   de modificare a Directivei 98/8/CE a Parlamentului European și a Consiliului pentru a include cumatetralilul ca substanță activă în anexa I la directivă
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează a fi evaluate în vederea unei posibile includeri în anexa I, IA sau IB la Directiva 98/8/CE. Această listă include cumatetralilul.

               (2)

               În temeiul Regulamentului (CE) nr. 1451/2007, cumatetralilul a fost evaluat în conformitate cu articolul 11 alineatul (2) din Directiva 98/8/CE în vederea utilizării pentru tipul de produs 14, rodenticide, definit în anexa V la Directiva 98/8/CE.

               (3)

               Danemarca a fost desemnată ca stat membru raportor și a prezentat Comisiei, la 29 septembrie 2005, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile acestei examinări au fost încorporate într-un raport de evaluare al Comitetului permanent pentru produse biocide din 20 februarie 2009.

               (5)

               Din examinările efectuate reiese că produsele biocide folosite ca rodenticide și care conțin cumatetralil pot să nu prezinte riscuri pentru om, cu excepția incidentelor în care sunt implicați copiii. A fost identificat un risc cu privire la animalele nevizate. Cu toate acestea, din considerente de sănătate și igienă publică, cumatetralilul este considerat pentru moment o substanță esențială. Prin urmare, este justificat să se includă cumatetralilul în anexa I, în scopul de a garanta că autorizațiile pentru produsele biocide care sunt utilizate ca rodenticide și conțin cumatetralil pot fi acordate, modificate sau anulate în toate statele membre, în conformitate cu articolul 16 alineatul (3) din Directiva 98/8/CE.

               (6)

               Având în vedere concluziile raportului de evaluare, este oportun să se prevadă aplicarea unor măsuri specifice de reducere a riscurilor, la nivelul autorizării produselor, pentru produsele care conțin cumatetralil și sunt folosite ca rodenticide. Aceste măsuri trebuie să vizeze limitarea riscurilor de expunere primară și secundară a oamenilor și a animalelor nevizate. În acest scop, ar trebui impuse în mod general anumite constrângeri, precum concentrația maximă, interzicerea comercializării substanței active în produsele care nu sunt gata de utilizare și folosirea agenților aversivi. Ar trebui, de asemenea, ca statele membre să impună și alte condiții, în funcție de fiecare caz în parte.

               (7)

               Având în vedere riscurile identificate, cumatetralilul ar trebui să fie inclus în anexa I numai pentru o perioadă de cinci ani și să fie supus unei evaluări comparative a riscurilor, în conformitate cu articolul 10 alineatul (5) punctul (i) al doilea paragraf din Directiva 98/8/CE, înainte de reînnoirea includerii sale în anexa I.

               (8)

               Este important ca dispozițiile prezentei directive să fie aplicate simultan în toate statele membre pentru asigurarea unui tratament egal pe piață al produselor biocide care conțin substanța activă cumatetralil, precum și pentru facilitarea funcționării corespunzătoare a pieței produselor biocide în general.

               (9)

               Este necesar să se prevadă un interval de timp rezonabil înainte de includerea unei substanțe active în anexa I, pentru a permite statelor membre și părților interesate să se pregătească pentru a îndeplini noile cerințe și pentru a permite solicitanților care au întocmit un dosar să beneficieze în întregime de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (10)

               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE și, în special, pentru a acorda, modifica sau anula autorizații pentru produsele biocide incluse la tipul de produs 14, care conțin cumatetralil, pentru a garanta că acestea sunt conforme cu Directiva 98/8/CE.

               (11)

               Prin urmare, Directiva 98/8/CE trebuie modificată în consecință.

               (12)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 30 iunie 2010 cel târziu, actele cu putere de lege, regulamentele și actele administrative necesare pentru a se conforma prezentei directive.
   Statele membre aplică aceste dispoziții începând cu 1 iulie 2011.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care acestea le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 29 iulie 2009.

            Pentru Comisie

         Stavros DIMAS

            Membru al Comisiei

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      ANEXĂ
      Următoarea intrare „Nr. 28” se introduce în anexa I la Directiva 98/8/CE:

                     Nr.

                     Denumirea comună

                     Denumire IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Termen limită pentru punerea în conformitate cu articolul 16 alineatul (3)
                     [exceptând produsele care conțin mai mult de o substanță activă, pentru care termenul limită de punere în conformitate cu articolul 16 alineatul (3) este cel prevăzut de ultima decizie de includere cu privire la substanțele active ale acestor produse]

                     Data expirării includerii

                     Tipul de produs

                     Prevederi specifice (1)

                     „28

                     Cumatetralil

                     Cumatetralil
                     Nr. CE: 227-424-0
                     Nr. CAS: 5836-29-3

                     980 g/kg

                     1 iulie 2011

                     30 iunie 2013

                     30 iunie 2016

                     14

                     Având în vedere riscurile identificate pentru animalele nevizate, substanța activă este supusă unei evaluări comparative a riscurilor, în conformitate cu articolul 10 alineatul (5) punctul (i) al doilea paragraf din Directiva 98/8/CE, înainte de reînnoirea includerii sale în această anexă.
                     Statele membre se asigură că autorizațiile respectă următoarele condiții:

                                 1.

                                 Concentrația nominală a substanței active în alte produse în afară de praful de pistă nu trebuie să depășească 375 mg/kg și se autorizează numai produsele gata de utilizare.

                                 2.

                                 Produsele trebuie să conțină un agent aversiv și, atunci când este cazul, un colorant.

                                 3.

                                 Expunerea primară și secundară a oamenilor, a animalelor nevizate și a mediului este redusă la minimum prin luarea în considerare și aplicarea tuturor măsurilor adecvate și disponibile de reducere a riscurilor. Acestea includ, printre altele, limitarea utilizării la scopuri profesionale, fixarea unei limite superioare a dimensiunii pachetului și stabilirea obligațiilor de a folosi capcane inviolabile și bine închise.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe pagina de Internet a Comisiei: http://ec.europa.eu/comm/environment/biocides/index.htm


title: Directiva Consiliului din 21 decembrie 1976 de modificare a Directivelor 64/432/CEE, 72/461/CEE și 72/462/CEE în domeniul veterinar

text:
               03/Volumul 02

               RO

               Jurnalul Ofícial al Uniunii Europene

               175

         31977L0098

               L 026/81

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 decembrie 1976
   de modificare a Directivelor 64/432/CEE, 72/461/CEE și 72/462/CEE în domeniul veterinar
   (77/98/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Adunării (1),
   având în vedere avizul Comitetului Economic și Social (2),
   întrucât, cu ocazia extinderii Comunității, Danemarca, Irlanda și Regatul Unit au fost autorizate, prin derogare de la reglementările comunitare existente, să mențină, într-o anumită măsură, reglementările naționale în materie veterinară;
   întrucât regimul special de care beneficiază aceste trei state membre s-a regăsit transpus în primul rând în dispozițiile articolelor 104 și 105 din Actul de aderare (3); întrucât dispozițiile analoage, constituind o prelungire logică a primelor, au fost introduse în actele Consiliului adoptate ulterior; întrucât, în acest scop, au fost prevăzute articolul 13 din Directiva 72/461/CEE a Consiliului din 12 decembrie 1972 privind problemele de inspecție veterinară în materie de schimburi intracomunitare de carne proaspătă (4) și articolul 33 din Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (5), aceste două directive fiind modificate ultima dată prin Directiva 75/379/CEE (6);
   întrucât articolul 106 din Actul de aderare, precum și celelalte dispoziții menționate anterior au prevăzut transmiterea de către Comisie Consiliului, până la 1 iulie 1976 cel târziu, a unui raport însoțit, dacă este necesar, de propuneri corespunzătoare, în vederea găsirii unei soluții la problema derogărilor;
   întrucât soluțiile căutate trebuie să fie inspirate din preocuparea de a nu compromite nivelul de sănătate existent la ora actuală, pe de o parte, și de a asigura, pe cât posibil, libera circulație a animalelor și cărnii, pe de altă parte;
   întrucât, în ceea ce privește carnea proaspătă de animale din specia bovină, riscurile de răspândire a bolilor sunt incontestabil mai mici decât cele antrenate de schimburile de animale vii; întrucât, de asemenea, condițiile la care directivele existente supun circulația cărnii sunt suficiente, prevederea altor garanții speciale devenind inutilă;
   întrucât, în ceea ce privește animalele vii, trebuie pregătită progresiv punerea în aplicare a unui regim comun tuturor statelor membre prin operarea unei distincții între diferitele categorii de animale, în funcție de riscul pe care acestea îl reprezintă și ținând cont de necesitatea de extindere treptată a schimburilor pornind de la curentele comerciale existente; întrucât trebuie aduse modificări adecvate Directivei 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (7), astfel cum a fost modificată ultima dată prin Directiva 75/379/CEE;
   întrucât importurile în anumite state membre provenind din țări terțe trebuie să fie în continuare supuse unui regim cel puțin la fel de sever ca și cel aplicat în prezent în respectivele state membre;
   întrucât reglementările comunitare privind în special febra aftoasă și pesta porcină ar trebui să permită găsirea ulterioară a unei soluții comune și complete la ansamblul acestor chestiuni;
   întrucât este justificată prevederea unei perioade tranzitorii speciale în favoarea Irlandei și a Regatului Unit, pentru Irlanda de Nord, pentru a le permite adaptări necesare punerii în aplicare a reglementărilor comunitare;
   întrucât, pe baza experienței dobândite, este oportun să se permită recurgerea la o procedură rapidă și eficientă pentru a aduce adaptări tehnice sau pentru a stabili norme de execuție în ceea ce privește anumite dispoziții,
   ADOPTĂ PREZENTA DIRECTIVĂ:
   Articolul 1
   De la 1 ianuarie 1977, textul articolului 13 din Directiva 72/461/CEE se înlocuiește cu următorul text:

      „Articolul 13
      Până la 31 decembrie 1982, Irlanda și Regatul Unit, pentru Irlanda de Nord, sunt autorizate să-și mențină, în ceea ce privește importurile de carne proaspătă, reglementările naționale în materie de protecție împotriva febrei aftoase, în sensul dispozițiilor generale din tratat.
      Până la 31 decembrie 1977, Danemarca, Irlanda și Regatul Unit sunt autorizate să-și mențină, în ceea ce privește importurile de carne proaspătă, reglementările naționale în materie de protecție împotriva pestei porcine, în sensul dispozițiilor generale din tratat.”

   Articolul 2
   Articolul 4a de mai jos se inserează în Directiva 64/432/CEE:

      „Articolul 4a
      Până la 31 decembrie 1982, Irlanda și Regatul Unit, pentru Irlanda de Nord, sunt autorizate să-și mențină, la introducerea pe teritoriul lor de bovine de reproducție, de producție și destinate sacrificării provenind din celelalte state membre, reglementările lor naționale în materie de protecție împotriva febrei aftoase, în sensul dispozițiilor generale din tratat.
      Consiliul, hotărând în unanimitate la propunerea Comisiei, care urmează a fi prezentată înainte de 1 iulie 1977, va stabili, până la 1 ianuarie 1978, eventualele modificări aduse anexelor A, B, și C din Directiva 64/432/CEE sau orice altă măsură, inclusiv dispozițiile referitoare la schimburile tradiționale între Irlanda și Regatul Unit.”

   Articolul 3
   De la 1 ianuarie 1978, următorul articol 4b se inserează în Directiva 64/432/CEE:

      „Articolul 4b
      Fără a aduce atingere dispozițiilor articolului 4a, statele membre indemne de febra aftoasă de mai mult de doi ani, care nu practică vaccinarea sistematică și care, prin derogare de la cerințele prezentei directive, nu admit pe teritoriul lor prezența unor animale care au fost vaccinate împotriva acestei afecțiuni într-un termen care va fi stabilit conform procedurii prevăzute la articolul 12, pot, până la 31 decembrie 1982, cu respectarea dispozițiilor generale din tratat, să autorizeze introducerea pe teritoriul lor de animale destinate sacrificării, de reproducție și de producție în condițiile de mai jos:

                  A.

                  în cazul în care animalele respective provin dintr-un stat membru indemn de febra aftoasă de cel puțin doi ani și care:

                              1.

                              nu practică vaccinarea împotriva febrei aftoase și nu admite prezența pe teritoriul său a animalelor vaccinate împotriva acestei afecțiuni, animalele respective trebuie să îndeplinească cerințele prezentei directive, cu excepția dispozițiilor referitoare la obligația unei vaccinări antiaftoase;

                              2.

                              practică vaccinarea împotriva febrei aftoase și admite prezența pe teritoriul său a animalelor vaccinate împotriva acestei afecțiuni, animalele respective trebuie să facă obiectul cerințelor prezentei directive, cu excepția celor referitoare la vaccinarea antiaftoasă care sunt înlocuite de următoarele garanții:

                                          —

                                          animalele din specia bovină trebuie să fie supuse unui test de depistare a virusului aftos prin metoda raclajului laringo-faringian (denumită și probang-test), iar rezultatul să fie negativ;

                                          —

                                          animalele din speciile bovină și porcină trebuie să fie supuse unui test serologic pentru depistarea prezenței de anticorpi aftoși, iar rezultatul să fie negativ;

                                          —

                                          animalele din speciile bovină și porcină trebuie să fi fost izolate fie într-o exploatație, fie într-o unitate de carantină pe o perioadă de 14 zile sub supravegherea unui medic veterinar oficial din țara expeditoare,

                                    știut fiind că:

                                          (i)

                                          nici un animal care se găsește în exploatația de origine sau, după caz, în unitatea de carantină, nu trebuie să fi fost vaccinat împotriva febrei aftoase pe o perioadă de 21 de zile înainte de expediere și nici un animal în afara celor care fac obiectul expedierii nu trebuie să fi fost adus în exploatație și în unitatea de carantină pe parcursul acestei perioade;

                                          (ii)

                                          în cazul în care testele necesare în conformitate cu prezentul articol se practică în exploatație, animalele care vor fi expediate trebuie separate de celelalte animale până la expediere.

                                    În plus, aceste animale sunt supuse unei carantine de 21 de zile în țările de destinație;

                  B.

                  în cazul în care animalele provin dintr-un stat membru afectat de febra aftoasă de cel puțin doi ani și care

                              1.

                              nu practică vaccinarea împotriva febrei aftoase și nu admite pe teritoriul său prezența animalelor vaccinate împotriva acestei afecțiuni, animalele respective trebuie să facă obiectul cerințelor prezentei directive, cu excepția celor referitoare la vaccinarea antiaftoasă, care sunt înlocuite de următoarele garanții:

                                          —

                                          animalele din specia bovină trebuie să fi fost supuse unui test de depistare a virusului aftos prin metoda raclajului laringo-faringian (denumită și probang-test), iar rezultatul să fie negativ;

                                          —

                                          animalele din speciile bovină și porcină trebuie să fi fost supuse unui test serologic pentru depistarea prezenței de anticorpi aftoși, iar rezultatul să fie negativ;

                                          —

                                          animalele din speciile bovină și porcină trebuie să fi fost izolate într-o unitate de carantină pe o perioadă de 14 zile, sub supravegherea unui medic veterinar oficial din țara expeditoare,

                                    știut fiind că:

                                          (i)

                                          nici un animal care se găsește în exploatația de origine, sau, după caz, în unitatea de carantină, nu trebuie să fi fost vaccinat împotriva febrei aftoase pe o perioadă de 30 de zile înainte de expediere și nici un animal în afara celor care fac obiectul expedierii nu trebuie să fi fost adus în exploatație sau în unitatea de carantină pe parcursul acestei perioade;

                                          (ii)

                                          în cazul în care testele necesare în aplicarea prezentului articol se practică în exploatație, animalele care vor fi expediate trebuie separate de celelalte animale până la expediere.

                                    În plus, animalele sunt supuse unei carantine de 21 de zile în țara de destinație;

                              2.

                              practică vaccinarea împotriva febrei aftoase și admite prezența pe teritoriul său a animalelor vaccinate împotriva acestei afecțiuni, animalele respective trebuie să îndeplinească cerințele de la punctul (B) punctul 1, precum și orice altă cerință complementară care va fi stabilită în conformitate cu procedura prevăzută la articolele 12 sau 13.

            Normele de aplicare a prezentului articol, în special apartenența statelor membre la una sau alta dintre categoriile prevăzute la primul paragraf de la punctele A și B, precum și modalitățile de acces la aceste categorii, se determină în conformitate cu procedura prevăzută la articolul 12.”

   Articolul 4
   Articolul 7 alineatul (1) punctul (A) litera (b) din Directiva 64/432/CEE se elimină.
   La articolul 7 alineatul (1) punctul (C) din Directiva 64/432/CEE, data de 31 decembrie 1977 se înlocuiește cu data de 31 decembrie 1979.
   Articolul 5
   De la 1 ianuarie 1978, articolul 8 alineatul (2) din Directiva 72/462/CEE se completează după cum urmează:

      „În ceea ce privește animalele de reproducție și de producție, cerințele prezentului alineat pot fi diferite în funcție de statele membre, pentru a ține cont de dispozițiile speciale de care acestea beneficiau în cadrul schimburilor intracomunitare.”

   Articolul 6
   De la 1 ianuarie 1978, textul articolului 33 din Directiva 72/462/CEE se înlocuiește cu următorul text:

      „Articolul 33
      La punerea în aplicare a articolelor 8 și 16, condițiile prevăzute în conformitate cu procedura de la articolul 29 pentru importurile efectuate de către anumite state membre trebuie să fie cel puțin la fel de severe ca și cele pe care aceleași state membre le aplică în cadrul schimburilor intracomunitare.”

   Articolul 7
   Statele membre pun în aplicare actele cu putere de lege și actele administrative necesare pentru a se conforma prezentei directive:

               (a)

               până la 1 ianuarie 1977, în ceea ce privește articolul 1;

               (b)

               până la 1 ianuarie 1978, în ceea ce privește toate celelalte dispoziții.

         Statele membre informează de îndată Comisia cu privire la aceasta.
   Articolul 8
   Prezenta directivă se adresează statelor membre.

      Adoptată la Bruxelles, 21 decembrie 1976.

            Pentru Consiliu

            Președintele

         A. P. L. M. M. van der STEE

      (1)  JO C 6, 10.1.1977, p. 141.

      (2)  Aviz emis la 27 octombrie 1976 (nepublicat încă în Jurnalul Oficial).

      (3)  JO L 73, 27.3.1972, p. 14.

      (4)  JO L 302, 31.12.1972, p. 24.

      (5)  JO L 302, 31.12.1972, p. 28.

      (6)  JO L 172, 3.7.1975, p. 17.

      (7)  JO 121, 29.7.1964, p. 1977/64.


title: Directiva 2005/87/CE a Comisiei din 5 decembrie 2005 de modificare a anexei I la Directiva 2002/32/CE a Parlamentului European și a Consiliului privind substanțele nedorite din furaje în ceea ce privește plumbul, fluorul și cadmiulText cu relevanță pentru SEE.

text:
Anunţ juridic important

|

32005L0087

Official Journal L 318 , 06/12/2005 P. 0019 - 0024 Official Journal L 321 , 21/11/2006 P. 0321 - 0326

		20051205Directiva 2005/87/CE a Comisieidin 5 decembrie 2005de modificare a anexei I la Directiva 2002/32/CE a Parlamentului European și a Consiliului privind substanțele nedorite din furaje în ceea ce privește plumbul, fluorul și cadmiul(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje [1], în special articolul 8 alineatul (1),având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor [2], în special articolul 13 alineatul (2) teza a treia,întrucât:(1) Directiva 2002/32/CE interzice utilizarea produselor destinate furajelor al căror conținut de substanțe nedorite depășește conținutul maxim fixat în anexa I.(2) Odată cu adoptarea Directivei 2002/32/CE, Comisia a anunțat că dispozițiile anexei I la respectiva decizie vor fi reexaminate pe baza evaluărilor științifice ale riscurilor actualizate și ținând seama de interzicerea oricărei diluții a produselor contaminate și neconforme destinate ca hrană pentru animale.(3) La 2 iunie 2004, grupul științific privind substanțele contaminante din lanțul alimentar al Autorității Europene pentru Siguranța Alimentară (AESA) adoptă un aviz în urma unei cereri a Comisiei privind plumbul ca substanță nedorită din furaje.(4) Contaminarea produselor alimentare cu plumb reprezintă o problemă de sănătate publică. Plumbul se acumulează într-o oarecare măsură în țesuturile renale și hepatice, țesuturile musculare conținând cantități reziduale foarte mici, iar trecerea sa în lapte este limitată. Prin urmare, produsele alimentare de origine animală nu constituie o sursă majoră de expunere a oamenilor la plumb.(5) Bovinele și ovinele sunt speciile cele mai sensibile la toxicitatea acută a plumbului. S-au raportat intoxicații individuale în urma ingestiei de materii prime furajere provenind din regiuni poluate sau în urma ingestiei accidentale de surse de plumb. Cu toate acestea, conținuturile evidențiate în materiile prime furajere comercializate în Uniunea Europeană nu produc semne clinice de toxicitate.(6) Actele cu putere de lege existente în ceea ce privește plumbul din produsele pentru furaje sunt în general corespunzătoare, astfel încât respectivele produse să nu reprezinte nici un pericol pentru sănătatea oamenilor, pentru sănătatea animalelor și să nu aibă nici un efect negativ asupra producției de șeptel.(7) Dat fiind faptul că bovinele și ovinele sunt speciile cele mai sensibile și că furajele verzi reprezintă un element important al rației lor zilnice, trebuie prevăzută o revizuire în vederea unei posibile reduceri ulterioare a conținutului maxim de plumb din furajele verzi.(8) De asemenea, ar trebui fixat un conținut maxim de plumb pentru aditivii care aparțin grupei funcționale de oligoelemente, de lianți și de agenți antiaglomeranți și pentru preamestecuri. Conținutul maxim stabilit pentru preamestecuri ține seama de aditivii care prezintă cel mai ridicat conținut de plumb și nu sensibilitatea la plumb a diverselor specii de animale. Prin urmare, pentru a proteja sănătatea animalelor și sănătatea publică, producătorul de preamestecuri se asigură că, în afara conținuturilor maxime aplicabile preamestecurilor, modul de întrebuințare a preamestecului respectă conținuturile maxime aplicabile furajelor complementare și complete.(9) La 22 septembrie 2004, grupul științific privind substanțele contaminante din lanțul alimentar al AESA adoptă un aviz în urma unei cereri a Comisiei privind fluorul ca substanță nedorită din furaje.(10) Fluorul se acumulează în special în țesuturile de calcificare. În schimb, transferul în țesuturile comestibile, în special ouă și lapte, este limitat. Prin urmare, concentrațiile de fluorură din alimentele de origine animală nu contribuie decât în mică măsură la expunerea oamenilor.(11) În Uniunea Europeană, nivelurile de fluorură din pășuni, ierburilor și furajelor combinate sunt, în general, scăzute, astfel încât expunerea animalelor la fluorură se află, în general, sub nivelurile care au efecte prejudiciabile. Cu toate acestea, în anumite regiuni geografice și, ocazional, în apropierea așezărilor industriale, unde emisiile de fluorură sunt ridicate, expunerea excesivă este asociată cu anomalii ale dentiției și ale scheletului.(12) Actele cu putere de lege existente privind fluorul din produsele destinate pentru furaje sunt în general corespunzătoare, astfel încât respectivele produse să nu reprezinte nici un pericol pentru sănătatea oamenilor, pentru sănătatea animalelor și să nu aibă nici un efect negativ asupra producției de șeptel.(13) Cum metoda de extracție utilizată are o influență semnificativă asupra rezultatului analizei, ar trebui definită respectiva metodă. Se pot utiliza metode echivalente care au o eficiență de extracție egală demonstrată.(14) Conținutul de fluor din crustaceele marine, cum ar fi krillul, trebuie modificat pentru a avea în vedere noile tehnici de transformare care au drept scop îmbunătățirea calității nutriționale și reducerea pierderii de biomasă, dar care implică, de asemenea, conținuturi crescute de fluor în produsul final.(15) Directiva 84/547/CEE a Comisiei din 26 octombrie 1984 de modificare a anexelor la Directiva 70/524/CEE a Consiliului privind aditivii din furaje [3] stabilește un conținut maxim de fluor în vermiculită (E 561). Domeniul de aplicare a Directivei 2002/32/CE prevede posibilitatea de a stabili conținuturi maxime de substanțe nedorite din aditivi și, pentru mai multă claritate, ar trebui regrupate într-un singur text dispozițiile privind substanțele nedorite.(16) La 2 iunie 2004, grupul științific privind substanțele contaminante din lanțul alimentar al AESA adoptă un aviz în urma unei cereri a Comisiei privind cadmiul ca substanță nedorită din furaje.(17) Contaminarea produselor alimentare cu cadmiu reprezintă o problemă de sănătate publică. Acumularea de cadmiu în țesuturile animalelor este funcție de concentrația din hrană și durata expunerii. Durata redusă de viață a animalelor, cum ar fi porcii pentru îngrășare și păsările, minimalizează riscul concentrațiilor nedorite de cadmiu din țesuturile lor comestibile. Cu toate acestea, pe perioada vieții lor, rumegătoarele și caii pot fi expuși la cadmiul prezent pe pășuni. În unele regiuni, acest lucru poate produce o acumulare nedorită de cadmiu, în special în rinichi.(18) Cadmiul este toxic pentru toate speciile de animale. În cazul majorității speciilor domestice, inclusiv porcii, considerați ca fiind specia cea mai sensibilă, este puțin probabilă apariția unor simptome clinice grave, în cazul în care concentrațiile de cadmiu din hrană rămân sub 5 mg/kg de furaje.(19) Actele cu putere de lege existente privind cadmiul din produsele pentru furaje sunt în general corespunzătoare, astfel încât respectivele produse să nu reprezinte nici un pericol pentru sănătatea oamenilor, pentru sănătatea animalelor sau să nu aibă nici un efect negativ asupra producției de efective de vite.(20) În prezent, nu s-a stabilit nici un conținut maxim pentru hrana animalelor de casă și materiile prime pentru furajele de origine minerală, în afară de fosfați. Ar trebui stabilit un conținut maxim pentru produsele respective destinate hranei animalelor. Ar trebui modificat conținutul maxim actual de cadmiu din hrana pentru pești, ținând seama de evoluția recentă a formulării hranei pentru pești care conține proporții mai mari de ulei de pește și făină de pește. De asemenea, ar trebui stabilit un conținut maxim de cadmiu pentru aditivii care aparțin grupei funcționale a oligoelementelor, lianților și agenților antiaglomeranți și pentru preamestecuri. Conținutul maxim stabilit pentru preamestecuri ține seama de aditivii care prezintă cel mai ridicat conținut de cadmiu și nu de sensibilitatea la cadmiu a diverselor specii de animale. În conformitate cu articolul 16 din Regulamentul (CE) nr. 1831/2003, pentru a proteja sănătatea animalelor și sănătatea publică, producătorul de preamestecuri se asigură că, în afara conținuturilor maxime aplicabile preamestecurilor, modul de întrebuințare a preamestecului respectă conținuturile maxime aplicabile furajelor complementare și complete.(21) Prin urmare, directivele 2002/32/CE și 84/547/CEE ar trebui modificate în consecință.(22) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 2002/32/CE se modifică în conformitate cu anexa la prezenta directivă.Articolul 2Fără a aduce atingere altor condiții privind autorizarea aditivului vermiculită care aparține grupei de lianți, de agenți antiaglomeranți și de coagulanți, astfel cum au fost prevăzute de Directiva 70/524/CEE, conținutul maxim de fluor este cel prevăzut în anexa la prezenta directivă.Articolul 3(1) Statele membre pun în aplicare actele cu putere de lege și actele administrative necesare pentru a se conforma prezentei directive în termen de douăsprezece luni de la intrarea în vigoare. Comisiei îi sunt comunicate de îndată de către statele membre textele acestor dispoziții, precum și un tabel de corespondență între aceste dispoziții și prezenta directivă.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.Articolul 4Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 5Prezenta directivă se adresează statelor membre.Adoptată la Bruxelles, 5 decembrie 2005.Pentru ComisieMarkos KyprianouMembru al Comisiei[1] JO L 140, 30.5.2002, p. 10. Directivă astfel cum a fost modificată ultima dată prin Directiva 2005/8/CE a Comisiei (JO L 27, 29.1.2005, p. 44).[2] JO L 268, 18.10.2003, p. 29. Regulament astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).[3] JO L 297, 15.11.1984, p. 40.--------------------------------------------------20051205ANEXĂAnexa I la Directiva 2002/32/CE se modifică după cum urmează:1. Punctul 2, plumb, se înlocuiește cu următorul text:Substanțe nedorite | Produse pentru furaje | Conținut maxim în mg/kg (ppm) de furaje cu un conținut de umiditate de 12 % |(1) | (2) | (3) |"2.Plumb [1] | Materii prime furajere, cu excepția: | 10 |— furajelor verzi [2] | 30 [3] |— fosfaților și algelor marine calcaroase | 15 |— carbonatului de calciu | 20 |— drojdiilor | 5 |Aditivi care aparțin grupei funcționale a compușilor de oligoelemente, cu excepția: | 100 |— oxidului de zinc | 400 [3] |— oxidului manganos, a carbonatului de fier, a carbonatului de cupru | 200 [3] |Aditivi care aparțin grupelor funcționale de lianți și de agenți antiaglomeranți, cu excepția: | 30 [3] |— clinoptilolitului de origine vulcanică | 60 [3] |Preamestecuri | 200 [3] |Furaje complementare, cu excepția: | 10 |— furajelor minerale | 15 |Furaje complete | 5 |2. Punctul 3, fluor, se înlocuiește cu următorul text:Substanțe nedorite | Produse pentru furaje | Conținut maxim în mg/kg (ppm) de furaje cu un conținut de umiditate de 12 % |(1) | (2) | (3) |"3.Fluor [4] | Materii prime furajere, cu excepția: | 150 |— furajelor de origine animală, cu excepția crustaceelor marine, cum ar fi krillul | 500 |— crustaceelor marine, cum ar fi krillul | 3000 |— fosfaților | 2000 |— carbonatului de calciu | 350 |— oxidului de magneziu | 600 |— algelor marine calcaroase | 1000 |Vermiculită (E 561) | 3000 [5] |Furaje complementare | |— conținând ≤ 4 % fosfor | 500 |— conținând > 4 % fosfor | 125 pentru 1 % fosfor |Furaje complete, cu excepția: | 150 |— furajelor complete pentru bovine, ovine și caprine | |— — — — în lactație | 30 |— — — — altele | 50 |— furaje complete pentru porci | 100 |— furaje complete pentru păsări | 350 |— furaje complete pentru pui de găină | 250 |3. Punctul 6, cadmiu, se înlocuiește cu următorul text:Substanțe nedorite | Produse pentru furaje | Conținut maxim în mg/kg (ppm) de furaje cu un conținut de umiditate de 12 % |(1) | (2) | (3) |"6.Cadmiu [6] | Materii prime furajere de origine vegetală | 1 |Materii prime furajere de origine animală | 2 |Materii prime furajere de origine minerală, cu excepția: | 2 |— fosfaților | 10 |Aditivi care aparțin grupei funcționale a compușilor de oligoelemente, cu excepția: | 10 |— oxidului de cupru, a oxidului manganos, a oxidului de zinc și a sulfatului manganos monohidrat | 30 [7] |Aditivi care aparțin grupelor funcționale ale lianților și agenților antiaglomeranți | 2 |Preamestecuri | 15 [7] |Furaje minerale | |— conținând < 7 % fosfor | 5 |— conținând ≥ 7 % fosfor | 0,75 pentru 1 % fosfor, cu un maxim de 7,5 |Hrană complementară pentru animalele de casă | 2 |Alte furaje complementare | 0,5 |Furaje complete pentru bovine, ovine și caprine și hrană pentru pești, cu excepția: | 1 |— hranei complete pentru animale de companie | 2 |— furajelor complete pentru viței, miei și iezi și alte furaje complete | 0,5 |[*] Conținuturile maxime conduc la o determinare analitică a plumbului, extracția efectuându-se în acid nitric (5 % p/p), timp de treizeci de minute, la temperatura de fierbere. Se pot utiliza metode de extracție echivalente, în cazul în care se demonstrează că au o eficiență egală de extracție.[**] Furajele verzi conțin produse pentru consumul animal, precum fânul, furajele însilozate, iarba proaspătă etc.[***] Conținuturile se reexaminează până la 31 decembrie 2007 pentru a reduce conținuturile maxime."[****] Conținuturile maxime conduc la o determinare analitică a fluorului, extracția efectuându-se cu acid clorhidric 1 N, timp de douăzeci de minute, la temperatura camerei. Se pot utiliza metode de extracție echivalente, în cazul în care se demonstrează că au o eficiență egală de extracție.[*****] Conținuturile se reexaminează până la 31 decembrie 2007 pentru a reduce conținuturile maxime."[******] Conținuturile maxime conduc la o determinare analitică a cadmiului, extracția efectuându-se în acid azotic (5 % p/p), timp de treizeci de minute, la temperatura de fierbere. Se pot utiliza metode de extracție echivalente, în cazul în care se demonstrează că au o eficiență egală de extracție.[] Conținuturile se reexaminează până la 31 decembrie 2007 pentru a reduce conținuturile maxime."--------------------------------------------------


title: Directiva Consiliului din 22 septembrie 1987 de modificare a directivelor 64/432/CEE și 72/461/CEE în ceea ce privește anumite măsuri privind pesta porcină

text:
               03/Volumul 06

               RO

               Jurnalul Ofícial al Uniunii Europene

               102

         31987L0489

               L 280/28

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 22 septembrie 1987
   de modificare a directivelor 64/432/CEE și 72/461/CEE în ceea ce privește anumite măsuri privind pesta porcină
   (87/489/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Decizia 87/231/CEE a Consiliului din 7 aprilie 1987 de modificare a directivelor 64/432/CEE și 72/461/CEE (1) privind anumite măsuri privind pesta porcină, în special articolul 3,
   având în vedere propunerea Comisiei (2),
   având în vedere avizul Parlamentului European (3),
   având în vedere avizul Comitetului Economic și Social (4),
   întrucât, în sensul articolului 2 din Decizia 87/230/CEE (5), Consiliul decide în special cu privire la măsurile necesare punerii în aplicare de către statele membre a eradicării pestei porcine clasice în cadrul Comunității; întrucât asemenea măsuri ar putea avea efecte care se repercutează asupra ansamblului reglementărilor comunitare adoptate până în acest moment în ceea ce privește cerințele de sănătate animală în comerțul cu animale și cu carne; întrucât, pentru a garanta eficacitatea acestor măsuri, se impune modificarea adecvată a dispozițiilor reglementărilor menționate anterior;
   întrucât Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (6) a precizat garanțiile împotriva pestei porcine clasice pe care trebuie să le îndeplinească porcii vii destinați schimburilor intracomunitare;
   întrucât Directiva 72/461/CEE a Consiliului din 12 decembrie 1972 privind problemele de inspecție veterinară în materie de schimburi intracomunitare de carne proaspătă (7) a precizat garanțiile care trebuie îndeplinite de carnea proaspătă de porc destinată schimburilor intracomunitare;
   întrucât, ca urmare a programelor naționale de eradicare a pestei porcine clasice stabilite în cadrul unei acțiuni comunitare, anumite state membre au eliminat în întregime boala și pot solicita statutul de țară oficial indemnă de pesta porcină clasică; întrucât, prin urmare, trebuie să li se acorde posibilitatea de a-și menține statutul pe care l-au dobândit și de a evita reintroducerea bolii pe teritoriul lor prin consolidarea garanțiilor care le sunt oferite în cadrul schimburilor, dată fiind incidența nefastă a acestei boli asupra productivității exploatațiilor lor și a veniturilor persoanelor care activează în acest sector,
   ADOPTĂ PREZENTA DIRECTIVĂ:
   Articolul 1
   Directiva 64/432/CEE se modifică după cum urmează:

               1.

               La articolul 2 litera (p) liniuța a doua și litera (q) in fine, se adaugă cuvintele „pe parcursul ultimelor 12 luni”.

               2.

               La articolul 4b alineatul (1) litera (c) liniuța a cincea, cuvintele „hotărând în unanimitate” se înlocuiesc cu „hotărând cu majoritatea calificată”.

               3.

               La articolul 4b, alineatul (2) se înlocuiește cu textul de mai jos:
               „(2)   Prezentul articol se aplică până la 31 decembrie 1991. Până cel târziu la 1 iulie 1991, Comisia supune Consiliului un raport prezentând evoluția situației, în special în ceea ce privește schimburile, însoțit de măsuri adecvate împotriva pestei porcine.
               Consiliul ia o decizie în legătură cu propunerile cu majoritate calificată, cel târziu la 31 decembrie 1991.”

               4.

               La articolul 7 alineatul (1):

                           —

                           la litera (f), data de 31 decembrie 1988 se înlocuiește cu 31 decembrie 1991;

                           —

                           la litera (g), rândul patru, cuvintele „la litera (e)” se înlocuiesc cu „la litera (d)”.

         Articolul 2
   Articolul 13a din Directiva 72/461/CEE se modifică după cum urmează:

               —

               la alineatul (1), in fine, cuvintele „într-un abator în care nu s-au tăiat porci vaccinați” se înlocuiesc cu „într-un abator în care în ultimele 12 luni nu s-au tăiat porci vaccinați împotriva pestei porcine”.

               —

               la alineatul (2), cuvintele „hotărând în unanimitate” se înlocuiesc cu „hotărând cu majoritate calificată”;

               —

               la alineatul (3) primul și al treilea paragraf, data de 31 decembrie 1988 se înlocuiește cu 31 decembrie 1991.

         Articolul 3
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1988. Statele membre informează de îndată Comisia cu privire la aceasta.
   Articolul 4
   Prezenta directivă se adresează statelor membre.

      Adoptată la Bruxelles, 22 septembrie 1987.

            Pentru Consiliu

            Președintele

         L. TØRNÆS

      (1)  JO L 99, 11.4.1987, p. 18.

      (2)  JO C 295, 21.11.1986, p. 5.

      (3)  JO C 76, 23.3.1987, p. 169.

      (4)  JO C 83, 30.3.1987, p. 3.

      (5)  JO L 99, 11.4.1987, p. 16.

      (6)  JO 121, 29.7.1964, p. 1977/64.

      (7)  JO L 302, 31.12.1972, p. 28.


title: Directiva 2000/20/CE a Parlamentului European Și a Consiliului din 16 mai 2000 de modificare a Directivei 64/432/CEE a Consiliului privind problemele de sănătate animală care afectează schimburile intracomunitare cu bovine și porcine

text:
               03/Volumul 33

               RO

               Jurnalul Ofícial al Uniunii Europene

               48

         32000L0020

               L 163/35

               JURNALUL OFÍCIAL AL UNIUNII EUROPENE

      DIRECTIVA 2000/20/CE A PARLAMENTULUI EUROPEAN ȘI A CONSILIULUI

   din 16 mai 2000
   de modificare a Directivei 64/432/CEE a Consiliului privind problemele de sănătate animală care afectează schimburile intracomunitare cu bovine și porcine
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 37 și 152 alineatul (4) litera (b),
   având în vedere propunerea Comisiei,
   având în vedere avizul Comitetului Economic și Social (1),
   după consultarea Comitetului Regiunilor,
   hotărând în conformitate cu procedura stabilită la articolul 251 din tratat (2),
   întrucât:

               (1)

               Directiva 64/432/CEE (3) a fost modificată și actualizată prin Directiva 97/12/CE (4) și prin Directiva 98/46/CE (5).

               (2)

               Problemele privind punerea în aplicare a Directivei 64/432/CEE astfel cum a fost modificată prin cele două directive menționate anterior necesită măsuri tranzitorii care să evite perturbarea schimburilor cu animale vii din speciile bovină și porcină.

               (3)

               De asemenea, Directiva 64/432/CEE și Regulamentul (CE) nr. 820/97 al Consiliului din 21 aprilie 1997 de stabilire a unui sistem de identificare și înregistrare a bovinelor și privind etichetarea cărnii de vită și a produselor din carne de vită (6) se referă la crearea unor baze de date electronice, printre altele pentru bovine, pentru a stoca informații despre animale și circulația acestora.

               (4)

               Au fost întâmpinate probleme la aplicarea condițiilor de sănătate animală și în special privind legătura cu identificarea și înregistrarea animalelor.

               (5)

               Directiva 64/432/CEE urmează a fi modificată pentru a se asigura consecvența normelor comunitare și pentru a permite Comisiei să adopte măsuri tranzitorii care să le ofere statelor membre posibilitatea de a se adapta la noile condiții comerciale.

               (6)

               În consecință, este necesar să se amâne intrarea în vigoare a anumitor dispoziții ale directivei menționate anterior.

               (7)

               Măsurile necesare pentru punerea în aplicare a prezentei directive ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de punere în aplicare conferite Comisiei (7),

         ADOPTĂ PREZENTA DIRECTIVĂ:
   Articolul 1
   Directiva 64/432/CEE se modifică după cum urmează:

               1.

               La articolul 6 alineatul (2) se adaugă următoarea literă:

                           „(e)

                           până la 31 decembrie 2000, nu vor face obiectul cerințelor de testare stabilite la litera (a) sau (b) bovinele în vârstă de mai puțin de 30 de luni, destinate producției de carne și care:

                                       —

                                       provin dintr-o exploatație de bovine oficial indemnă de tuberculoză și oficial indemnă de bruceloză;

                                       —

                                       sunt însoțite de un certificat de sănătate animală având alineatul (7) din secțiunea A anexa F modelul 1 completat corespunzător;

                                       —

                                       rămân sub supraveghere până la sacrificare;

                                       —

                                       nu au venit în contact în timpul transportului cu bovine care nu provin din șepteluri oficial indemne de aceste boli

                                 și cu condiția ca:

                                       —

                                       aceste măsuri să fie limitate la schimburile dintre statele membre sau regiuni ale statelor membre având aceeași stare de sănătate în ceea ce privește tuberculoza sau bruceloza;

                                       —

                                       statul membru de destinație să ia toate măsurile necesare pentru a evita orice contaminare a șeptelurilor indigene;

                                       —

                                       statele membre să instituie un sistem corespunzător de eșantionare aleatorie, inspecții și controale menite să asigure punerea în aplicare eficientă a acestor norme;

                                       —

                                       Comisia monitorizează aplicarea corespunzătoare a prezentei directive, pentru a se asigura că statele membre respectă normele în totalitate;”

               2.

               La articolul 6 alineatul (3) al doilea paragraf, „31 decembrie 1999” se înlocuiește cu „31 decembrie 2000”.

               3.

               La articolul 16 se adaugă următorul alineat:
               „(3)   În cazul în care este necesar, pentru a facilita trecerea la noile măsuri prevăzute de prezenta directivă, Comisia, hotărând în conformitate cu procedura stabilită la articolul 17a, poate adopta măsuri tranzitorii aplicabile pentru o perioadă de cel mult doi ani.”

               4.

               articolul 17 se înlocuiește cu următorul text:
               „Articolul 17
               (1)   Comisia este sprijinită de către Comitetul permanent veterinar instituit prin Decizia 68/361/CEE (denumit în continuare «comitet»).
               (2)   În cazul în care se fac trimiteri la prezentul alineat, se aplică articolele 5 și 7 din Decizia 1999/468/CE.
               Perioada stabilită la articolul 5 alineatul (6) din Decizia 1999/468/CE este de trei luni.
               (3)   Comitetul își stabilește regulamentul de procedură.”;

               5.

               se inserează următorul articol:
               „Articolul 17a
               (1)   Comisia este sprijinită de către Comitetul permanent veterinar instituit prin Decizia 68/361/CEE (denumit în continuare «comitet»).
               (2)   În cazul în care se fac trimiteri la prezentul alineat, se aplică articolele 5 și 7 din Decizia 1999/468/CE, ținându-se seama și de dispozițiile de la articolul 8 al acesteia.
               Perioada stabilită la articolul 5 alineatul (6) din Decizia 1999/468/CE este de trei luni.
               (3)   Comitetul își stabilește regulamentul de procedură.”;

               6.

               în anexa A partea I punctul 2 litera (c) a treia liniuță, cuvântul „sau” se inserează între punctele 1 și 2.

               7.

               în Anexa A partea I punctul 4 și în Anexa A partea II punctul 7, litera (b) se înlocuiește cu următorul text:

                           „(b)

                           fiecare bovină este identificată în conformitate cu legislația comunitară și”;

               8.

               la anexa F, Modelul 1, Secțiunea A se adaugă următorul alineat:

                           „(7) (3)

                           este un animal în vârstă de mai puțin de 30 de luni, destinat producției de carne, provenind dintr-un șeptel care este oficial indemn de tuberculoză, bruceloză și leucoză, expediat în conformitate cu articolul 6 alineatul (2) litera (e) din Directiva 64/432/CEE sub licența nr …”.

         Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive de la 1 decembrie 1999. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 16 mai 2000.

            Pentru Parlamentul European

            Președintele

         N. FONTAINE

            Pentru Consiliu

            Președintele

         L. CAPOULAS SANTOS

      (1)  JO C 51, 23.2.2000, p. 31.

      (2)  Avizul Parlamentului European din 16 martie 2000 (nepublicat încă în Jurnalul Oficial) și Decizia Consiliului din 17 aprilie 2000.

      (3)  JO 121, 29.7.1964, p. 1977/64. Directivă modificată ultima dată prin Directiva 98/99/CE (JO L 358, 31.12.1998, p. 107).

      (4)  JO L 109, 25.4.1997, p. 1.

      (5)  JO L 198, 15.7.1998, p. 22.

      (6)  JO L 117, 7.5.1997, p. 1.

      (7)  JO L 184, 17.7.1999, p. 23.


title: Directiva Consiliului din 29 iunie 1976 de modificare a Directivei 73/239/CEE de coordonare a actelor cu putere de lege și actelor administrative privind inițierea și exercitarea activității de asigurare generală directă

text:
               06/Volumul 01

               RO

               Jurnalul Ofícial al Uniunii Europene

               44

         31976L0580

               L 189/13

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 29 iunie 1976
   de modificare a Directivei 73/239/CEE de coordonare a actelor cu putere de lege și actelor administrative privind inițierea și exercitarea activității de asigurare generală directă
   (76/580/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 57 alineatul (2),
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât Directiva 73/239/CEE a Consiliului din 24 iulie 1973 de coordonare a actelor cu putere de lege și actelor administrative privind inițierea și exercitarea activității de asigurare generală directă (3) a eliminat anumite divergențe existente între legislațiile interne pentru a facilita inițierea și exercitarea activității menționate anterior; întrucât, asigurând în toate statele membre o protecție adecvată a asiguraților și terților, aceasta a coordonat în special prevederile privind garanțiile financiare solicitate întreprinderilor de asigurare;
   întrucât, în conformitate cu această directivă, fondul de garantare minim pe care fiecare stat membru îl solicită tuturor întreprinderilor de asigurare cu sediul social pe teritoriul lor nu poate fi mai mic decât anumite valori exprimate în unități de cont în cuprinsul directivei;
   întrucât se recurge, de asemenea, la unitatea de cont pentru a determina valoarea veniturilor sub care anumite asociații mutuale nu intră în domeniul de aplicare al directivei;
   întrucât, în sensul directivei menționate anterior, prin „unitate de cont” se înțelege acea unitate care este definită la articolul 4 din Protocolul privind Statutul Băncii Europene de Investiții; întrucât, pe baza acestei definiții, schimbul valorilor menționate în directivă în monedele naționale ar determina denaturări ale concurenței dintre întreprinderile ale căror sedii sociale sunt situate pe teritoriile diferitelor state membre;
   întrucât, prin Decizia 75/250/CEE (4), Consiliul a definit la 21 aprilie 1975 o unitate de cont europeană care reprezintă o valoare medie a evoluției monedelor statelor membre; întrucât cursul de schimb al fiecărei monede față de această unitate de cont se stabilește automat în funcție de cotațiile zilnice de pe piețele valutare; întrucât folosirea acestei unități de cont europene creează condiții egale de concurență pentru întreprinderile de asigurare;
   întrucât articolul 4 din protocolul menționat anterior este în curs de revizuire; întrucât, în conformitate cu Decizia Consiliului Guvernatorilor Băncii Europene de Investiții din 18 martie 1975, banca folosește unitatea de cont europeană definită prin Decizia 75/250/CEE a Consiliului;
   întrucât mai recent, la 18 decembrie 1975, Comisia, prin Decizia nr. 3289/75/CECO (5) adoptă, cu avizul conform unanim al Consiliului, această unitate de cont europeană pentru aplicarea Tratatului de instituire a Comunității Europene a Cărbunelui și Oțelului;
   întrucât valoarea unității de cont europene în moneda fiecărui stat membru se stabilește zilnic și întrucât în scopul utilizării sale pentru aplicarea prezentei directive trebuie să se stabilească o zi de referință;
   întrucât, cu toate acestea, în anumite state membre introducerea unității de cont europene ar determina o reducere în moneda națională a valorilor exprimate în unități de cont în directivă; întrucât o astfel de reducere ar determina reducerea corespunzătoare a protecției acordate în prezent asiguraților prin fondul de garantare minim; întrucât valorile menționate anterior ar trebui revizuite din doi în doi ani; întrucât, ca urmare a acestei revizuiri, este probabil ca valorile în cauză să se modifice; întrucât în anumite state membre reducerea valorilor exprimate în moneda națională ar putea, în aceste condiții, să fie urmată rapid de o nouă modificare în acele state; întrucât aplicarea acestor măsuri succesive ar crea dificultăți întreprinderilor de asigurare și autorităților de control; întrucât, prin urmare, aceste valori trebuie menținute la nivelul pe care l-ar fi atins în funcție de cursul de schimb aplicabil înainte de introducerea unității de cont europene, în cazul în care acest nivel este mai mare decât cel al unității de cont europene și până la revizuirea valorilor stabilite în Directiva 73/239/CEE;
   întrucât evoluția situației economice și monetare a Comunității justifică examinarea periodică a ultimelor valori,
   ADOPTĂ PREZENTA DIRECTIVĂ:
   Articolul 1
   (1)   La articolul 5 din Directiva 73/239/CEE litera (a) se înlocuiește cu următorul text:

               „(a)

               unitate de cont înseamnă unitatea de cont europeană (UCE) definită de Decizia 3289/75/CECO (1) a Comisiei. Ori de câte ori prezenta directivă se referă la unitatea de cont, valoarea de schimb în moneda națională care trebuie adoptată va fi, începând cu data de 31 decembrie a fiecărui an, cea înregistrată în ultima zi a lunii octombrie precedente pentru care valorile de schimb ale UCE sunt disponibile în toate monedele Comunității.

         (2)   Următoarea notă se adaugă ca notă de subsol la pagina unde figurează articolul 5 din Directiva 73/239/CEE;

                  (1)

                     JO L 327, 19.12.1975, p. 4.”

   Articolul 2
   Ca măsură tranzitorie și până când valorile exprimate în unități de cont în Directiva 73/239/CEE vor fi modificate prima dată, valorile exprimate în moneda națională pentru schimbul unității de cont, în sensul articolului 5 litera (a), nu pot fi mai mici decât cele obținute potrivit cursului de schimb care se aplică unității de cont înainte de adoptarea prezentei directive.
   Articolul 3
   Din doi în doi ani, Consiliul, hotărând la propunerea Comisiei, revizuiește și, dacă este necesar, modifică valorile exprimate în unități de cont în Directiva 73/239/CEE, luând în considerare evoluția din situația economică și monetară a Comunității.
   Articolul 4
   Dispozițiile de drept intern modificate în conformitate cu prevederile prezentei directive intră în vigoare de la 31 decembrie 1976.
   Articolul 5
   Prezenta directivă se adresează statelor membre.

      Adoptată la Luxemburg, 29 iunie 1976.

            Pentru Consiliu

            Președintele

         G. THORN

      (1)  JO C 28, 9.2.1976, p. 16.

      (2)  JO C 35, 16.2.1976, p. 17.

      (3)  JO L 228, 16.8.1973, p. 3.

      (4)  JO L 104, 24.4.1975, p. 35.

      (5)  JO L 327, 19.12.1975, p. 4.


title: Directiva 2008/103/CE a Parlamentului European și a Consiliului din 19 noiembrie 2008 de modificare a Directivei 2006/66/CE privind bateriile și acumulatorii și deșeurile de baterii și acumulatori în ceea ce privește introducerea pe piață a bateriilor și a acumulatorilor (Text cu relevanță pentru SEE)

text:
               5.12.2008

               RO

               Jurnalul Oficial al Uniunii Europene

               L 327/7

      DIRECTIVA 2008/103/CE A PARLAMENTULUI EUROPEAN ȘI A CONSILIULUI

   din 19 noiembrie 2008
   de modificare a Directivei 2006/66/CE privind bateriile și acumulatorii și deșeurile de baterii și acumulatori în ceea ce privește introducerea pe piață a bateriilor și a acumulatorilor
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95 alineatul (1),
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Ar trebui clarificat articolul 6 alineatul (2) din Directiva 2006/66/CE (3), pentru a permite păstrarea pe piață în Comunitate, după data de 26 septembrie 2008, a bateriilor și a acumulatorilor introduși legal pe piață, oriunde în Comunitate, înainte de data menționată, și care nu corespund cerințelor directivei sus-menționate. Această clarificare ar oferi securitate juridică în ceea ce privește bateriile introduse pe piață în Comunitate și ar asigura funcționarea fără probleme a pieței interne. Această clarificare este conformă cu principiul reducerii la minimum a deșeurilor și ar contribui la diminuarea sarcinilor administrative.

               (2)

               Prin urmare, Directiva 2006/66/CE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Modificarea Directivei 2006/66/CE
   Articolul 6 alineatul (2) din Directiva 2006/66/CE se înlocuiește cu următorul text:

      „(2)   Statele membre iau măsurile necesare pentru a se asigura că bateriile sau acumulatorii care nu îndeplinesc cerințele prezentei directive nu sunt introduse pe piață după data de 26 septembrie 2008.
      Bateriile și acumulatorii care nu îndeplinesc cerințele prezentei directive și sunt introduse pe piață după data menționată se retrag de pe piață.”

   Articolul 2
   Transpunere
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 5 ianuarie 2009.
   Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Intrarea în vigoare
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Destinatari
   Prezenta directivă se adresează statelor membre.

      Adoptată la Strasbourg, 19 noiembrie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J.-P. JOUYET

      (1)  Avizul din 9 iulie 2008 (nepublicat încă în Jurnalul Oficial).

      (2)  Avizul Parlamentului European din 9 iulie 2008 (nepublicat încă în Jurnalul Oficial) și Decizia Consiliului din 20 octombrie 2008.

      (3)  JO L 266, 26.9.2006, p. 1.


title: Directiva Consiliului din 19 decembrie 1991 de modificare a Directivei 90/44/CEE, care a modificat Directiva 79/373/CEE privind comercializarea furajelor combinate

text:
               03/Volumul 10

               RO

               Jurnalul Ofícial al Uniunii Europene

               219

         31991L0681

               L 376/20

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 19 decembrie 1991
   de modificare a Directivei 90/44/CEE, care a modificat Directiva 79/373/CEE privind comercializarea furajelor combinate
   (91/681/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 79/373/CEE (4), modificată ultima dată de Directiva 90/654/CEE (5), stabilește reguli de comercializare a furajelor combinate în interiorul Comunității;
   întrucât Directiva 90/44/CEE (6) aduce un număr considerabil de modificări substanțiale la regulile în vigoare, în special în ceea ce privește dispozițiile care trebuie respectate în materie de etichetare a furajelor combinate; întrucât, în conformitate cu directiva menționată, statele membre trebuie să pună în aplicare, la data de 22 ianuarie 1992, dispozițiile necesare pentru a se conforma noilor reglementări;
   întrucât directiva menționată nu prevede nici o excepție pentru furajele combinate produse înainte de 22 ianuarie 1992 care sunt comercializate în continuare după această dată și care sunt prevăzute cu etichete care nu respectă noile reglementări; întrucât această omisiune trebuie remediată, astfel încât furajele combinate fabricate înainte de 22 ianuarie 1992 în conformitate cu regulile aflate în vigoare la data respectivă să fie comercializate în continuare, până la 31 decembrie 1992, cu etichetele menționate,
   ADOPTĂ PREZENTA DIRECTIVĂ:
   Articolul 1
   La articolul 2 din Directiva 90/44/CEE se adaugă următorul paragraf:

      „Cu toate acestea, statele membre permit comercializarea, până la 31 decembrie 1992, a furajelor combinate fabricate înainte de 22 ianuarie 1992 în conformitate cu reglementările aflate în vigoare la data respectivă în statul membru și care nu respectă dispozițiile prezentei directive.”

   Articolul 2
   Statele membre pun în aplicare până la 22 ianuarie 1992 actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă se adresează statelor membre.

      Adoptată la Bruxelles, 19 decembrie 1991.

            Pentru Consiliu

            Președintele

         P. DANKERT

      (1)  JO C 103, 19.4.1991, p. 18.

      (2)  JO C 183, 15.7.1991, p. 359.

      (3)  JO C 191, 22.7.1991, p. 27.

      (4)  JO L 86, 6.4.1979, p. 30.

      (5)  JO L 353, 17.12.1990, p. 48.

      (6)  JO L 27, 31.1.1990, p. 35.